open-index/open-wikipedia-markdown huggingface dataset:
Anopolis

**Anopolis** () oli antiikin aikainen kaupunki ja kaupunkivaltio (*polis*) Kreetan saarella Kreikassa. Sen kaupunkikeskus sijaitsi lähellä nykyistä Anópolin kylää. 

## Maantiede

Anopolis sijaitsi Kreetan lounaisosassa lähellä saaren etelärannikkoa. Sen lähellä sijaitsi Aradenin kaupunki ja rannikolla nykyisen Loutrón kylän paikalla Foiniksin kaupunki, joka toimi Anopoliin satamana. Lännempänä rannikolla sijaitsi Tarrhan kaupunki. Kaupungin akropoliina eli yläkaupunkina toimi rannikkoharjanne, joka sijaitsee nykyisten Loutrón ja Anópolin kylien välissä.

Anopoliin kaupunkivaltion hallussa olleen alueen kooksi on arvioitu noin 25–100 neliökilometriä. Lännessä poliksen alueen rajana toimi oletettavasti nykyisin Arádainan rotkona tunnettu rotko. 

## Historia

Anopoliin historiasta ei tiedetä paljoakaan. Myöskään sen asemasta varsinaisena poliksena eli itsenäisenä kaupunkivaltiona jo arkaaisella tai klassisella kaudella ei ole täyttä varmuutta. Sitä ei kutsuta suoraan polikseksi missään antiikin aikaisessa lähteessä, mutta sillä oli tämä asema ainakin hellenistisellä kaudella 200–100-luvuilla eaa., mikä käy ilmi muun muassa kaupungin muiden polisten kanssa tekemistä sopimuksista. Kaupungin kansalaisesta käytettiin etnonyymejä *Anōpolitas* () ja *Anōpolitēs* (). 

Stefanos Byzantionlainen piti Anopolista samana kaupunkina kuin Araden. Tämä sekaannus on voinut johtua joko kaupunkien läheisyydestä tai siitä, että Araden, joka oli polis vasta hellenistisellä kaudella, liitti jossakin vaiheessa Anopoliin itseensä. 

## Rakennukset ja löydökset

Anopoliin kaupunki on ollut ympäröity torneilla varustetuin muurein, jotka on ajoitettu 200-luvulle eaa. Akropoliilta ja sen rinteestä on löydetty jäänteitä myös muista rakennuksista. Akropoliin pohjoispuoliselta tasangolta eli nykyisen Anópolin ympäristöstä on löydetty antiikin aikaisten maatilojen ja talojen jäänteitä. Pääosa kaupungin löydöistä ajoittuu klassiselle ja hellenistiselle kaudelle, mutta vähäisempiä löytöjä on tehty jo arkaaiselta kaudelta.

## Lähteet
BMW 4-sarja (F32)

**BMW F32** on BMW 4-sarjan ensimmäisen sukupolven malli, jota valmistettiin vuosina 2013–2020. Se korvasi 3-sarjan (E90) coupé- ja cabriolet-korimallit. Mallin seuraajaksi tuli BMW G22.

## BMW 4-sarja (F32) 2013–2020

BMW esitteli 4-sarjan coupén Frankfurtin autonäyttelyssä syyskuussa 2013. Saman vuoden marraskuussa Tokion autonäyttelyssä esiteltiin 4-sarjan cabriolet. Viisiovinen fastback-malli Gran Coupé esiteltiin Geneven autonäyttelyssä vuoden 2014 alussa.
 

## BMW M4

BMW M4 esiteltiin Detroitin autonäyttelyssä tammikuussa 2014. Mallissa on kaksoisturboahdettu 3,0-litrainen kuusisylinterinen moottori, joka tuottaa 425 hevosvoimaa tehoa. Voimansiirtona on kuusivaihteinen manuaalivaihteisto tai seitsemänportainen kaksoiskytkinvaihteisto. 

## Lähteet

## Aiheesta muualla
Kambodža paralympialaisissa

**[[Kambodža]]** on osallistunut **[[Paralympialaiset|paralympialaisiin]]** viidesti. Maa ei ole voittanut toistaiseksi yhtään mitalia, eikä se ole ottanut osaa talviparalympialaisiin. Maan suurin joukkue oli vuoden 2000, jolloin maalla oli peräti 11 urheilijan joukkue. Toisaalta maalla oli niissä kisoissa lentopallojoukkue mukana. Sen jälkeen maalla on ollut yhden tai kahden urheilijan joukkue kisoissa.

## Osallistumiskerrat

## Katso myös
*Kambodža olympialaisissa

## Lähteet
Pitsá

**Pitsá** (, virallisesti Τοπική Κοινότητα Πιτσών, *Topikí Koinótita Pitsón*) on Kreikan kyläyhdyskunta, joka kuuluu hallinnollisesti Xylókastro-Evrostínan kuntaan, Korinthian alueyksikköön ja Peloponnesoksen alueeseen. Aiemmin se kuului Xylókastron kuntaan ja vuodesta 2011 lähtien Xylókastro-Evrostínan kunnan Xylókastron kunnallisyksikköön. Kyläyhdyskunnan väkiluku on 669 (vuonna 2011).

Pitsán kyläyhdyskunta koostuu kahdesta varsinaisesta kylästä, jotka ovat Pitsán ranta-asutus **Káto Pitsá** (Κάτω Πιτσά, ”Alempi Pitsá”, väkiluku 657), johon nimellä nykyisin useimmiten viitataan, sekä yläkylä **Áno Pitsá** (Άνω Πιτσά, ”Ylempi Pitsá”, väkiluku 12). Káto Pitsá sijaitsee Korintinlahden rannalla noin 9,5 kilometriä luoteeseen Xylókastron kaupungista ja noin 23 kilometriä luoteeseen Kiáton kaupungista. Áno Pitsá sijaitsee vuorenrinteellä noin kuusi kilometriä Káto Pitsásta lounaaseen.

Kyläyhdyskunta muodostettiin Evrostínan kunnasta vuonna 1912. Sen vanhempi nimi on *Pitsadaíika* (Πιτσαδαίικα). Nimi ja väestö on albanialaista alkuperää, ja kylässä puhuttiin arvanitikaa ainakin vielä 1900-luvun loppupuolella. Nimi saattaa tulla arvanitikan sanasta *pike* tai *pikeze* tai asukkaiden aiemmasta kotipaikasta nimeltä *Pitsári* tai *Pitsádi*. Áno Pitsán paikalla saattoi sijaita antiikin aikana Gonoessan (myös Gonussa, Donussa) kaupunki tai kylä.

Pitsá tunnetaan sen läheltä luolasta vuonna 1934 löytyneistä niin kutsutuista Pitsán tauluista, jotka ovat varhaisimpia säilyneitä esimerkkejä antiikin kreikkalaisista puulle tehdyistä maalauksista. Ne on maalattu noin vuonna 540 eaa.

## Lähteet
Hippusilmä

**Hippusilmä** (*Sphagneticola trilobata*) 	on monivuotinen ruohovartinen kasvi.

Hippusilmä kasvaa luonnonvaraisena trooppisessa Amerikassa Meksikosta Brasiliaan, ja pääosassa Karibiaa. Sitä on viljelty koristekasvina, mistä se on levinnyt luontoon laajoilla alueilla tropiikissa. Sitä pidetään yhtenä maailman sadasta haitallisimmasta vieraslajista.

Hippusilmä on mattomaisia kasvustoja muodostava monivuotinen kasvi. Sen lehdet ovat 5–10 cm pitkiä, 2–12 cm leveitä ja epäsäännöllisen hammaslaitaisia. Kukat kasvavat yksitellen. Ne ovat oranssinkeltaisia, halkaisijaltaan 2–3 cm. Hippusilmä ei yleensä leviä siemenistä vaan rönsyistä ja katkenneista verson palasista.

## Lähteet

## Aiheesta muualla
*Kassu – Kasvien suomenkieliset nimet: Hippusilmä (''Sphagneticola trilobata'')
*ITIS: Sphagneticola trilobata 
*United States Department of Agriculture (USDA): Sphagneticola trilobata 
*Flora of China: Sphagneticola trilobata
Bokhtar

**Bohtar** (), joka tunnettiin tammikuuhun 2018 saakka nimellä **Qurgonteppa** (, ; ),  on kaupunki ja Hatlonin maakunnan hallintokeskus Keski-Aasiassa sijaitsevan Tadžikistanin lounaisosassa. Kaupunki sijaitsee maanteitse vajaa 90 kilometriä pääkaupunki Dušanbesta etelään. Bohtarin keskusta sijaitsee noin viisi kilometriä Vahšjoen eteläpuolella; joesta lähtevät kastelukanavat tuovat kosteutta kaupunkia ympäröiville peltoalueille.  

## Väestön kehitys
Vuoden 2016 alussa Qurgonteppa oli Tadžikistanin kolmanneksi väkirikkain kaupunki runsaalla 105&nbsp;000 asukkaallaan. Oheinen taulukko kuvaa Qurgonteppan väkiluvun kehitystä vuosina 1959–2016.

## Kuvia

Kuva:Qurghonteppa,bazar1.jpg| Sisäänkäynti kaupungin torille (basaarialue).
Kuva:Qurghonteppa,orthodoxChurch.jpg|Kunnostettavana oleva ortodoksinen kirkko.
Kuva:Kurgonteppa Terminal.jpg| Rautatieasema.
Kuva:Qurghonteppa 2010 02.jpg| Qurgonteppaa vuonna 2010.
Kuva:Фурудгоҳи байналмилалии Қурғонтеппа (overview).jpg| Ilmakuva Qurgonteppan lentoaseman alueesta Vahšjoen naapurustossa.


## Lähteet

## Aiheesta muualla

* Säätila Qurgonteppassa   (meteo.tj)
* Säätilastoja Qurgonteppan sääasemalle (WMO numero 38933)  (climatebase.ru)
Rytmilauta

**Rytmilauta** (engl. *kickbox*, *rhythm stompbox*, *stomp box*, *stompbox*) on jalalla soitettava lyömäsoitin. Käytännössä rytmilauta on puinen laatikko, jota naputetaan tai tampataan kengänpohjalla. Rytmilauta mahdollistaa esimerkiksi laulajan tai kitaristin säestää itseään yksinkertaisin rytmikuvioin.

Soitinta on alkujaan käytetty Yhdysvalloissa kansanmusiikissa ja bluesissa, mutta nyttemmin sen käyttöalue on laajentunut niin maantieteellisesti kuin kattamaan muitakin musiikinlajeja. 2010-luvulla valmistetut rytmilaudat on tavallisesti varustettu sisäisellä mikrofonilla tai pietsosähköisellä tunnistimella.

Rytmilautaa ei tule sekoittaa efektipedaaliin, joista osasta käytetään englanniksi samaa nimitystä.

## Lähteet

## Aiheesta muualla
Thomannin musiikkikaupan valikoimissa olevia sähköisesti vahvistettuja ja täyselektronisia rytmilautoja
FRHI Hotels & Resorts

**FRHI Hotels & Resorts** oli kanadalainen hotelliyhtiö, joka omisti ja operoi Fairmont-, Raffles- ja Swissôtel-luksushotelliketjuja vuosina 2006–2016. FRHI:n pääkonttori oli Torontossa, ja sen omistivat qatarilainen Katara Hospitality ja saudiarabialainen Kingdom Holding Company. Vuonna 2015 ranskalainen AccorHotels ilmoitti ostavansa FRHI:n, ja kauppa saatiin päätökseen kesällä 2016. Accor aikoo sulauttaa FRHI:n kolme hotelliketjua perustettavaan Accor Luxury Brands -yksikköön. Yksikön luksushotelliketjuja ovat silloin Raffles, Fairmont, Sofitel Legend, So Sofitel, Sofitel, MGallery by Sofitel, Pullman ja Swissôtel.

FHRI perustettiin tammikuussa 2006 Kingdom Holdingin ja Colony Capitalin yhteisyrityksenä. Se osti Fairmont Hotels and Resorts -nimisen yhtiön ja fuusioi sen aiemmin Colony Capitalin omistamaan Raffles Hotels Internationaliin, johon kuuluivat Raffles- ja Swissôtel-hotelliketjut.  FRHI:llä on satakunta hotellia ja lomakeskusta 30 maassa.

## Historiaa

Raffles International Ltd perustettiin vuonna 1989 valvomaan Singaporen kuuluisan Raffles-Hotellin ja modernimman Raffles Cityn korjausrakennustöitä. Raffles-hotelli avattiin uudelleen 16. syyskuuta 1991.

Raffles International osti Swissôtel-ketjun vuonna 2001 sittemmin konkurssiin menneeltä Swissairilta ja yhdisti seuraavana vuonna siihen singaporelaisen Westin Stamford Plaza -tornihotellin. Sen uudeksi nimeksi tuli Swissôtel The Stamford, yhä nimettynä Raffles-hotellin tavoin Singaporen perustajan Thomas Stamford Rafflesin mukaan.

Vuonna 1995 muodostettu holdingyhtiö Raffles Holdings myi vuonna 2005 Raffles-ketjun losangelesilaiselle sijoitusyhtiö Colony Capitalille. Kauppa käsitti 41 hotellia ja lomakeskusta. Seuraavana vuonna saudien Kingdom Holdings ja Colony Capital perustivat yhteisyrityksen FRHI, joka osti Fairmont-hotelliyhtiön. Vuonna 2010 qatarilainen Qatari Diar hankki 40 prosentin omistusosuuden FRHI:stä. Vuonna 2015 AccorHotels ilmoitti ostavansa FRHI:n kokonaan itselleen 2,9 miljardilla US-dollarilla.
## Lähteet
Sooraj R. Barjatya

**Sooraj R. Barjatya** (s. 22. helmikuuta 1965 Bombay, Maharashtra) on intialainen elokuvaohjaaja, -tuottaja ja -käsikirjoittaja, joka työskentelee hindinkielisessä elokuvateollisuudessa. Hän on voittanut kolme Filmfare Awards -palkintoa.

## Yksityiselämä
Barjatya on ollut naimisissa Vineeta Barjatyan kanssa vuodesta 1986. Heillä on kolme lasta.

## Filmografia

## Lähteet

## Aiheesta muualla

*
Fiat Bravo (2007)

**Fiat Bravo** (Typ 198) on Fiatin vuosina 2007–2016 valmistama alemman keskiluokan automalli, joka korvasi Fiat Stilon. Bravon seuraajaksi tuli Fiat Tipo. Australiassa mallia myytiin **Ritmo**-nimisenä.

Bravo sai täydet viisi tähteä vuoden 2007 Euro NCAP -kolaritestistä.

Bensiinimoottoreina olivat aluksi 1,4 Fire (90&nbsp;hv) ja turboahdettu 1,4 T-Jet (120/150&nbsp;hv). Dieselvaihtoehtona oli 1,9 Multijet (120/150&nbsp;hv), mutta vuonna 2008 se korvattiin 1,6- (105/120&nbsp;hv) ja 2,0-litraisilla (165&nbsp;hv) Multijeteillä. Seuraavana vuonna 1,6-litraisesta tuli joillain markkinoilla saataville myös 90-hevosvoimainen versio.

Alkuvuonna 2010 uudistettiin muun muassa etusäleikköä ja sivupeilejä. 150-hevosvoimaisen T-Jetin korvasi 1,4 Multiair (140&nbsp;hv). Ainoastaan Brasilian markkinoilla tarjolle tuli 1,8-litrainen (130&nbsp;hv) moottori, joka toimii sekä bensiinillä että etanolilla. 

## Lähteet

## Aiheesta muualla
Kambodža kesäparalympialaisissa 2012

**[[Kambodža]]** osallistui Lontoon kesäparalympialaisiin vuonna 2012 yhden urheilijan joukkueella, eli kaikkien aikojen pienimmällä joukkueellaan. 
Thin Seng Hon toimi samalla myös joukkueen lipunkantajana avajaisissa. Mitaleita hän ei saavuttanut.

## Joukkue
### Yleisurheilu
*Thin Seng Hon - Naisten 100 ja 200 metrin juoksut (Luokka T44)

## Lähteet
Guns, Girls and Gambling

**Guns, Girls and Gambling** on vuonna 2012 ensi-iltansa saanut yhdysvaltalainen jännitystä ja komediaa yhdistelevä toimintaelokuva, jonka on ohjannut, käsikirjoittanut ja tuottanut Michael Winnick. Winnickin ohella Henry Boger oli myös tuottamassa elokuvaa. Komediallisen toimintatrillerin pääosia näyttelevät muun muassa Christian Slater, Gary Oldman, Chris Kattan, Tony Cox, Anthony Brandon Wong, Gordon Tootoosis ja Helena Mattsson. *Guns, Girls and Gambling* kertoo sekalaisesta joukosta, joka koostuu muun muassa Elvis-imitaattoreista, palkkamurhaajista ja korruptoituneista sheriffeistä, jotka etsivät miljoonan dollarin arvoista intiaanien sotanaamiota, joka varastettiin kasinosta pokeripelin aikana.

*Guns, Girls and Gambling* -elokuvasta kerrottiin 17. kesäkuuta 2010. Elokuvan kuvaukset alkoivat 6. heinäkuuta 2010, ja sitä kuvattiin muun muassa Utahin osavaltiossa Yhdysvalloissa. *Guns, Girls and Gambling* julkaistiin ensimmäisen kerran Australiassa 5. syyskuuta 2012, jolloin se julkaistiin suoraan DVD:lle ja blu-raylle. Elokuva sai ensi-iltansa Yhdysvalloissa, Los Angelesissa, 15. joulukuuta 2012. Universal Home Entertainment julkaisi elokuvan Yhdysvalloissa DVD:lle ja blu-raylle 8. tammikuuta 2013.

## Näyttelijät

## Lähteet

## Aiheesta muualla
* 
*
Intiankolmisiipi

**Intiankolmisiipi** (*Hiptage benghalensis*) on monivuotinen, ikivihreä liaani, joka on kotoisin Intiasta, Kaakkois-Aasiassa ja Filippiineillä. Intiankolmisiipeä on viljelty sen tuoksuvien kukkiensa vuoksi, mutta luontoon levinneenä siitä on tullut haitallinen vieraslaji.

## Ulkonäkö ja koko
Intiankolmisiipi on tanakka, korkealle kiipeilevä liaani tai suuri pensas, jonka rungossa kasvaa valkoinen tai kellertävä karva. Sen lehdet ovat suikeat, ja noin 20 cm pitkät ja 9 cm leveät. Lehtiruoti on enintään senttimetrin pituinen. Sen köynnöstävät oksat kasvavat jopa viiden metrin mittaisiksi.

Intiankolmisiipi kukkii ajoittain ympäri vuoden, ja tuottaa tuoksuvia kukkia, jotka muodostavat 10–30 kukan terttuja. Kukkien pohjaväri on valkoinen tai vaaleanpunainen, ja niissä on keltaisia kuvioita. Hedelmissä on soikeat, 2–5 cm pitkät siivet, ja ne leviävät tuulen mukana.

## Levinneisyys
Intiankolmisiipi on kotoisin Intiasta, Kaakkois-Aasiasta ja Filippiineiltä. Se on kirjattu vieraslajiksi Australian sademetsissä ja Mauritiuksella, Réunionilla, Floridassa ja Havaijilla. Näillä alueilla se viihtyy kuivissa alankometsissä, joissa se muodostaa läpitunkemattomia pensaikkoja ja tukahduttaa alkuperäisen kasvillisuuden.

Intiankolmisiipeä pidetään yhtenä maailman sadasta haitallisimmasta vieraslajista.

## Lähteet
Johan Henrik Cygnaeus

**Johan Henrik Cygnaeus** (31. maaliskuuta 1765 Mäntyharju – 7. heinäkuuta 1814 Rantasalmi) oli suomalainen kirkkoherra, lääninrovasti ja Porvoon valtiopäivämies ja valtiopäivien raha-asiainvaliokunnan jäsen.

Cygnaeuksen vanhemmat olivat Porvoon piispa Zachris Zachrisson Cygnaeus, Sr. (1733 – 1809) ja hänen ensimmäinen puolisonsa Helena Dorotea Willström (1733 – 1770). Hän kävi Porvoon lukiota ja pääsi ylioppilaaksi 1781. Cygnaeus opiskeli Turun akatemiassa ja valmistui filosofian kandidaatiksi 1784 ja filosofian maisteriksi 1786. Hänet vihittiin papiksi Porvoon hiippakunnassa 1787.

Cygnaeus oli Viipurilaisen osakunnan kuraattorina 1784–1787 ja Turun akatemian kaunopuheisuuden dosenttina 1787. Hän oli vuodesta 1787 Loviisan kirkkoherrana silloin toimineen isänsä apulaisena ja hän oli sotasairaalan saarnaajana Loviisassa 1788–1789. Vuonna 1791 Cygnaeus oli Porvoon tuomiorovastiksi nimitetyn isänsä apulaisena. Vuonna 1792 hänestä tuli Pietarin ruotsalaisen Katariinan seurakunnan kirkkoherra. Vuonna 1797 Cygnaues vangittiin ja vietiin Moskovaan epäiltynä valtiollisesta vehkeilystä. Hän pääsi kuitenkaan palaamaan takaisin kirkkoherran virkaansa vielä samana vuonna. Vuoden 1797 lopulla Cygnaues matkusti vierailulle isänsä luokse ja kun hän seuraavana vuonna anoi Venäjän keisarilta pidennystä matkustuslupaansa hänet erotettiin kirkkoherran virasta keisarin käskystä. Tämän jälkeen Cygnaeus oli Suomessa Rantasalmen kirkkoherrana vuodesta 1799 alkaen. Hän oli vt. lääninrovastina 1802 ja vakinaisena lääninrovastina 1803–1813. Cygnaues osallistui valtiopäivämiehenä Porvoon valtiopäiville 1809. Hän sai rovastin arvon vuonna 1800.

Johan Henrik Cygnaeus oli naimisissa vuodesta 1800 Hedvig Maria Collanin (k. 1844) kanssa jonka isä oli Rantasalmen kappalainen Claes Collanus (1721–1790). Heidän poikansa Zachris Cygnaeus (1808–1854) toimi Vaasan lääninhallituksen venäjän kielen kääntäjänä ja Vaasan yläalkeiskoulun venäjän kielen opettajana. Johan Henrik Cygnaeuksen veli oli Porvoon ja myöhemmin Pietarin alueen luterilaisten seurakuntien piispana toiminut Zacharias Cygnaeus nuorempi.

## Teoksia
* *Bei der Beerdigung des Herrn Carl Theodor Dahlgren, weiland ehemaligen Privat-Sekretärs bei der Königl. Schwedischen Gesandschaft zu St. Petersburg, wurde am 13ten November des 1797sten Jahrs geredet, über 1 Joh. 3 Cap. 2 V. von Mag. Johann Heinrich Cygnäus, Pastor an der Schwedischen St. Catherinen-Kirche*. St. Petersburg : gedruckt in der privilegierten Breitkofschen Buchdruckerei, 1797

## Lähteet
Yleisurheilun alle 20-vuotiaiden maailmanmestaruuskilpailut 2016

Vuoden **[[2016]] [[yleisurheilun alle 20-vuotiaiden maailmanmestaruuskilpailut]]** käytiin 19.–24. heinäkuuta Bydgoszczissa, Puolassa. Kaikkiaan kisat olivat 16:nnet. Yhteensä 44 lajissa oli 1518 osallistujaa 160 maasta.

## Mitalistit
Käytetyt lyhenteet:
* WJR = alle 20-vuotiaiden maailmanennätys
* AJR = alle 20-vuotiaiden maanosan ennätys
* NJR = alle 20-vuotiaiden maan ennätys
* WJL = alle 20-vuotiaiden kauden kärkitulos
* CR = kilpailuennätys
* PB = henkilökohtainen ennätys
* SB = kauden paras
### Miehet

* Kuulantyönnön alun perin voittanut Konrad Bukowiecki hylättiin dopingrikkeen vuoksi.

### Naiset

## Lähteet
* IAAF:n kisasivu 

### Viitteet

## Aiheesta muualla
Hail to the Chief

**Hail to the Chief** () on Yhdysvaltain presidentin virallinen hymni. Sen sanat ovat peräisin skotlantilaisen kirjailijan sir Walter Scottin vuonna 1810 julkaistusta runoelmasta *The Lady of the Lake*, jossa ”päälliköllä” tarkoitetaan tarinan skottilaista sankaria Roderick Dhuta. Melodian sävelsi brittiläinen teatterimuusikko James Sanderson alkujaan vuonna 1811 Lontoossa esitettyyn teatteriproduktioon.

Ensimmäisen kerran *Hail to the Chief* liitettiin Yhdysvaltain presidenttiin 22. helmikuuta 1815, jolloin se soitettiin edesmenneen George Washingtonin ja Vuoden 1812 sodan päättymisen kunniaksi. Ensimmäisen kerran hymni soitettiin elävän presidentin kunniaksi vuonna 1829, jolloin presidenttinä toimi Andrew Jackson. John Tylerin kaudella (1841–1845) hymniä alettiin soittamaan presidentin saapuessa paikalle virallisiin tilaisuuksiin.

Chester A. Arthur ei presidenttinä ollessaan (1881–1885) pitänyt hymnistä, minkä takia hän yritti lopettaa sen käytön. Arthur antoi merijalkaväen orkesterin silloiselle johtajalle John Philip Sousalle tehtäväksi luoda uusi hymni, joka sai nimekseen *Presidential Polonaise*. *Presidential Polonaise* ei kuitenkaan Arthurin yrityksestä huolimatta vakiintunut presidentin hymniksi, vaan *Hail to the Chief* säilyi presidentillisenä hymninä. Vuonna 1954 Yhdysvaltain puolustusministeriö virallisti *Hymn to the Chiefin* aseman presidentin hymninä.

## Sanat
Alkuperäiset sanat sir Walter Scottin mukaan:

## Lähteet
Ismo (televisiosarja)

**Ismo** on 18. syyskuuta 2015 Elisa Viihde -palvelussa alkanut viihdeohjelma, jonka pääosassa on Ismo Leikola. Ohjelmassa nähdään myös muita koomikoita, kuten Tuomas Uusitalo, Pirjo Heikkilä, Niko Kivelä ja Anna Rimpelä. Toinen tuotantokausi alkoi 16. syyskuuta 2016.

## Juoni
Sarjassa seurataan stand up-koomikko Ismo Leikolan kommelluksia arkipäiväisessä elämässään. 

## Hahmot
***Ismo Leikola** (omana itsenään) on stand-up-koomikko sekä sarjan päähahmo. Ismolla on kehnot ruokailutottumukset, hän on perso oluelle eikä tämä harrasta juurikaan liikuntaa. Ismo ei osaa pitää puoliaan ja on turhan kiltti, joka johtaakin usein hankaluksiin ja väärinkäsityksiin. 
***Vilma Leikola** (Anna Rimpelä) on Ismon aviovaimo. Saa olla tuon tuosta torumassa Ismon tekemisiä. On äärimmäisen huono tulemaan toimeen lasten, ja omien sukulaistensa kanssa.
***Pauli A. Suipponen** (Tuomas Uusitalo) on Ismon tohelo manageri. Järjestää Ismolle mitä eriskummallisimpia keikkoja jopa ilman tämän suostumusta. Siitä huolimatta Ismo ja Suipponen ovat parhaat kaverukset. Ismon tavoin Suipponen omistaa huonot elämäntavat.
***Pirjo Heikkilä** (omana itsenään) on Leikoloiden hyvä ystävä. Ammatiltaan stand-up koomikko sekä ääninäyttelijä.
***Jape Grönroos** (omana itsenään) on Ismon kollega ja ystävä. Nähdään lähes aina Ismon kanssa läheisessä pizzeriassa.
***Jerry King** on Ismon väliaikainen manageri Yhdysvalloissa. Raivostuu herkästi Ismolle. King myöntää pitävänsä naisia huonoina koomikkoina.
***Arto Tirronen** on suomalainen, Yhdysvalloissa asuva *Betty's Diner*-pikaruokalan vuoropäällikkö. Piinaa alaisiaan jatkuvasti pienistäkin virheistä ja pitää alaisiaan pilkkanaan. Ismo pitää tätä lisäksi erityisen ärsyttävänä, kirjoittaa Artosta kokonaisen stand-up-setin keikalleen.

## Jaksot
### Ensimmäinen tuotantokausi

## Lähteet
Viktor Manner

**Antero Viktor Manner** (vuoteen 1886 *Blomqvist*, 30. huhtikuuta 1864 Kokkolan maalaiskunta – 27. helmikuuta 1936 Helsinki) oli suomalainen kaupunginlääkäri ja lääkintöneuvos.

## Elämä
Mannerin vanhemmat olivat maanviljelijä Matts Blomqvist (Broända) ja Maria Elisabet Tylli. Hän pääsi ylioppilaaksi 1886 Helsingin alkeisopistosta ja valmistui Helsingin yliopistosta filosofian kandidaatiksi 1888, lääketieteen kandidaatiksi 1891 ja lääketieteen lisensiaatiksi 1894. Manner opiskeli Berliinissä vuosina 1889–1890.

Manner toimi Oriveden kunnanlääkärinä 1895–1898 ja Hämeenlinnan kaupunginlääkärinä 1899–1913. Hän oli terveydenhuollontarkastajana Helsingissä 1914–1917 ja lääkintöhallituksen lääkintöneuvoksena 1917–1931. Manner oli Hämeenlinnassa kaupunginvaltuuston jäsenenä 1904–1912 ja rahatoimikunnan puheenjohtajana 1912 ja 1913. Hän oli Hämeenlinnan säästöpankin hallituksen jäsenenä 1905–1913 ja hallituksen varapuheenjohtajana 1907–913 sekä yksityisen eläkerahaston johtokunnan jäsenenä 1895–1913 ja sen puheenjohtajana 1907–1913. Helsingissä ollessaan hän oli ollut kaupungin terveydenhoitolautakunnan jäsenenä ja varapuheenjohtajana vuodesta 1919 lähtien. Hän oli Duodecim-seuran rahastonhoitajana vuodesta 1914 lähtien.

Manner julkaisi yleistä terveydenhoitoa ja kulkutauteja käsitteleviä tutkimuksia sekä kirjoitelmia aikakauslehdissä.

Viktor Manner oli naimisissa vuodesta 1892 Anna Natalia Palmrothin kanssa.

## Teoksia
* *Piirteitä terveys- ja sairashoidollisista oloista Hämeenlinnan kaupungissa 19:llä vuosisadalla*. Hämeenlinnan terveydenhoitolautakunta, Hämeenlinna 1902
* *Kaivo- ja järvivesi Hämeenlinnan kaupungissa* teoksessa *Kertomus yleisestä terveys- ja sairashoidosta Hämeenlinnassa v. 1903*. Hämeenlinna 1903
* *Käsityöammattilaitokset Hämeenlinnan kaupungissa v.v. 1896–1905 ja ammattilaitosten tarkastus*. Hämeenlinna 1907
* *Asunto-olosuhteet Hämeenlinnan kaupungissa v. 1908* ; terveyshoitolautakunnan päätöksen mukaan selvitellyt Viktor Manner. Hämeenlinna 1909
* *Terveys sairashoidolliset olot Hämeenlinnan kaupungissa* ; terveyshoitolautakunnan toivomuksen mukaan selvitellyt Viktor Manner. Hämeenlinna 1909
* *Eduskuntavaalit Hämeen läänin eteläisessä vaalipiirissä 1910 : tilastollinen selonteko* ; tekijät Viktor Manner ja Vilh. Schmausser. Hämeenlinna 1910
* *Kuolinsyyt ja keski-ikä erinäisissä ammateissa Helsingissä vv. 1896-1915 : esitelmä pidetty Duodecim-seuran kokouksessa 11.V.16*. Duodecim, Helsinki 1916
* *Lääkärit ja alkoholipitoisten aineiden määrääminen lääkinnöllisiin tarkoituksiin*. Duodecim, Helsinki 1924
* *Toimenpiteistä Venäjältä uhanneitten kulkutautien torjumiseksi vv. 1918-1923*. 1924
* *Vähäisen ruumiinavauspöytäkirjoista*. Duodecim, Helsinki 1924
* *Terveydenhoitolaki ja terveydenhoitosääntö*. Helsinki 1929
* *Vähäisen margariinin valmistuksessa käytetyistä raaka-aineista*. Helsinki 1934

## Lähteet

## Aiheesta muualla
* Viktor Mannerin teoksia Hämeenlinnan Lydiassa
Liesjärvi (Keuruun järvi)

**Liesjärvi** on Keski-Suomessa Keuruulla ja Etelä-Pohjanmaalla Ähtärissä sijaitseva järvi, joka kuuluu Kokemäenjoen vesistöön.

## Maantietoa
Liesjärven pinta-ala on 804 hehtaaria eli 8,0 neliökilometriä. Se on 5,4 kilometriä pitkä ja 3,4 kilometriä leveä. Järvellä on laaja järvenselkä, josta työntyvät etelään lyhyt Talvilahti ja 1,6 kilometriä pitkä mutta kapea Kutinlahti. Koillissuuntaan aukeaa Marjoniemen ja Halkoniemen taakse leveä järvenosa, jossa sijaitsevat esimerkiksi Majalahti ja Ruokonlahti. Järven ympäristö on alavaa maata, mutta järvelle näkyy muutama mäki. Itäpuolella sijaitsee 60 metriä korkea Korkatinmäki, jonka matalampia huippuja on vielä etelämpänä. Talvilahden ja Kutinlahden välissä kohoaa 40 metriä korkea Myllyvuori.

Järvessä on kartan mukaan viisi saarta. Järven luoteispäässä sijaitsee Ranta-ahonsaari, joka on 180 metriä pitkä ja 150 metriä leveä. Muut neljä saarta sijaitsevat yhdessä järven kaakkoisrannan tuntumassa. Suurin niistä on Palosaari, joka on 200 metriä pitkä ja 150 metriä leveä. Nuottasaari on 230 metriä pitkä ja 50 metriä leveä. Nämä saaret sijaitsevat lähekkäin. Härkösaari on pienin saari ja Myyräsaari sijaitsee rannassa.

Liesjärven rantaviivan pituus on 23,0 kilometriä ja sen rannat ovat metsämaata. Järvialueen asutus on harvaa haja-asutusta, joka on keskittynyt Myllynperään ja Välkkyyn. Rannoille on rakennettu yli 60 vapaa-ajan asuntoa. Niille tulee tiet seututieltä 621 tai yhdystieltä 16515, josta haarautuu muita kyläteitä.

## Vesistösuhteet
Liesjärvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Liesjärven valuma-alueeseen (35.484) järvi kuuluu. Järven vedenpinnan korkeus on 162,1 metriä mpy.

Järvi saa pääosan vedestään Liesjärven valuma-alueelta, sillä se on Pihlajaveden reitin latvavesiä. Liesjärven alueella on kahdeksan yli hehtaarin kokoista järveä tai lampea, jotka laskevat suoraan tai välillisesti järveen. Hirvijärvi (91 ha) laskee Liesjärven koillispäähän Pilkonjokea eli Hirvijokea myöten. Polvilammen (10 ha) laskuoja yhtyy Pilkonjokeen sen puolivälissä. Hietalampi (18 ha) laskee metsäojia pitkin Ruokolahteen. Samaa ojaa käyttävät myös Keskinenlampi (7 ha) ja Törsilölampi. Kuolemaiset (6 ha ja 1 ha) laskevat Kuolemaisenpuroa pitkin Majalahteen. Kauempaa laskevat vielä Ahvenlampi (9 ha) ja Kotalampi (2 ha).

Liesjärven laskujoki on Liesjoki, joka lähtee Myllynperältä ja laskee Vähään Suojärveen. Sieltä vesireitti jatkaa Suojärvestä (228 ha) Martinjärveen (105 ha) ja sieltä Masoa pitkin Köminjärveen (132 ha) ja sitten Pihlajaveteen (21&nbsp;km²).

## Lähteet
Santa Fen roomalaiskatolinen arkkihiippakunta

**Santa Fen roomalaiskatolinen arkkihiippakunta** () on katolisen kirkon arkkihiippakunta New Mexicon osavaltiossa. Hiippakuntaan kuului 93 seurakuntaa, 323 850 jäsentä, 207 pappia ja 139 munkkia sekä 130 nunnaa vuonna 2014.

## Arkkipiispat
*Jean-Baptiste Lamy (1853–1885)
*Jean-Baptiste Salpointe (1885–1894)
*Placide Louis Chapelle (1894–1897)
*Peter Bourgade (1899–1908)
*John Baptist Pitaval (1909–1918)
*Albert Daeger (1919–1932)
*Rudolph Gerken (1933–1943)
*Edwin Byrne (1943–1963)
*James Peter Davis (1964–1974)
*Robert Fortune Sanchez (1974–1993)
*Michael Jarboe Sheehan (1993–2015)
*John Charles Wester (2015– )

## Lähteet
Gun Policy

__NOTOC__
**Gun Policy** on punk rock -yhtye The Fucking Worldin toinen studioalbumi. Se julkaistiin lokakuussa 1990 levymerkillä Stupido Twins.

## Kappaleet
#
#
#
#
#

### B-puoli
#
#
#
#
#
#

## Kokoonpano
* Jani Roppola – laulu, kitara
* Näkä Närhi – kitara
* Kenttu Keinänen – basso, taustalaulu
* Jypä Rautio – rummut, taustalaulu

### Vierailevat muusikot
* Puka Oinonen – kitara (kappaleet 4, 6 ja 11)
* Marco Kosonen – trumpetti (kappaleet 5 ja 11)
* ANTTI – piano (kappale 5)

### Tuotanto
* Antti Kirvesmäki – tuottaja, äänittäjä, miksaaja
* Jarski – grafiikka

## Lähteet
The Fucking World (albumi)

__NOTOC__
**The Fucking World** on samannimisen punkyhtyeen esikoisalbumi, joka julkaistiin lokakuussa 1988 levymerkillä Poko Records. Albumin kappale ”Man for Sale” julkaistiin singlenä.

Albumi nousi Suomen viralliselle listalle kolmeksi viikoksi yltäen sijalle 24.

## Kappaleet
#
#
#
#
#
#
#

### B-puoli
#
#
#
#
#
#
#

## Kokoonpano
* Jani Roppola – laulu, kitara
* Näkä Närhi – kitara
* Kenttu Keinänen – basso, taustalaulu
* Jypä Rautio – rummut, taustalaulu

### Tuotanto
* Jimi Sumén – tuottaja
* Hannu Leidén – tuottaja (kappale 5)
* T.T. Oksala – tuottaja (kappale 14)
* P. Anttonen – kansikuva
* Jussi Soininen – takakannen kuva
* Lahtinen – layout

## Lähteet
Man for Sale

__NOTOC__
**Man for Sale** on punk rock -yhtye The Fucking Worldin single, joka julkaistiin huhtikuussa 1988. Se ilmestyi myöhemmin saman vuoden lokakuussa julkaistulla yhtyeen omaa nimeä kantavalla esikoisalbumilla. Se nousi Suomen virallisen singlelistan sijalle 25.

## Kappaleet
### A-puoli
#

### B-puoli
#

## Kokoonpano
* Jani Roppola – laulu
* Näkä Närhi – kitara
* Toni Laine – kitara
* Kenttu Keinänen – basso
* Jypä Rautio – rummut

## Lähteet
Kuokkavieras Kataja

**Kuokkavieras Kataja** on 5. syyskuuta 2016 Jim-kanavalla alkanut suomalainen tositelevisiosarja. Ohjelmassa juontaja Janne Kataja, kuvaaja Hannu Pyyhtiä ja äänimies Sami Auru vierailevat jokaisessa jaksossa yhdellä suomalaisella paikkakunnalla selvittämässä kuinka vieraanvaraisia suomalaiset ovat. Jokaisen jakson lopussa Kataja antaa kunkin kunnan vieraanvaraisuudesta kertovan plakaatin kunnanjohtajalle.

Ohjelman paluusta tiedotettiin kesällä 2021, jonka myötä ohjelma siirtyi MTV3-kanavalle. Ohjelman ensimmäinen MTV3:lla esitettävä kausi alkoi 20. maaliskuuta 2023. Ohjelman toinen MTV3:lla esitettävä kausi alkoi 28. lokakuuta 2024.

## Jaksot
### Ensimmäinen tuotantokausi (Jim)

### Toinen tuotantokausi (MTV3)

### Kolmas tuotantokausi (MTV3)

## Lähteet
Gummeruksen sanakirjat

**Gummeruksen** **keltaiset perussanakirjat** ovat Gummeruksen julkaisemia perustason kielenopiskelijoille suunnattuja sanakirjoja. Sanakirjoja on seitsemälle kielelle: englanti, ruotsi, saksa, espanja, ranska, italia ja venäjä. Perussanakirjojen lisäksi Gummerus julkaisee myös **keltaisia taskusanakirjoja**, joita saa edellä mainittujen kielten lisäksi viron kielelle.

## Kieliversiot

### Suomi-ruotsi-suomi
Suomi-ruotsi-suomi-perussanakirja julkaistiin vuonna 2005. Se sisältää yleissanastoa, erityissanastoa ja arkikielen ilmauksia sekä käytännön esimerkkilauseita. Siinä on yli 30&nbsp;000 hakusanaa ja 1&nbsp;296 sivua. Kirjan ovat kirjoittaneet Marianne Saari, Lea Köykkä, Marianne Saanila, Kirsti Tirkkonen ja Kari Viljanen.

## Lähteet
Day by Day

__NOTOC__
**Day by Day** on punk rock -yhtye The Fucking Worldin single, joka julkaistiin toukokuussa 1990 levymerkillä Stupido Twins. Kappale julkaistiin myöhemmin saman vuoden lokakuussa ilmestyneellä yhtyeen toisella studioalbumilla *[[Gun Policy]]* kansikuva.

## Kappaleet
### A-puoli
#

### B-puoli
#

## Kokoonpano
* Jani Roppola  – laulu, kitara
* Näkä Närhi – kitara
* Kenttu Keinänen – basso, taustalaulu
* Jypä Rautio – rummut, taustalaulu

+

* Antti Seppo – saksofoni (kappale 2)

## Lähteet
Jovon

**Jovon** (, ; ) myös muodossa *Javan*, on kaupunkimainen taajama ja Jovonin piirin hallinnollinen keskus Hatlonin maakunnassa, Keski-Aasiassa sijaitsevan Tadžikistanin lounaisosassa.

Jovonin väkiluku on kehittynyt seuraavasti: 20&nbsp;148 (VL1989), 20&nbsp;000 (VL2000), 25&nbsp;800 (VL2010) ja 34&nbsp;200 (arvio, 1.1.2016).

## Lähteet

## Aiheesta muualla
*Yovon, Tajikistan (säätietoja)  (wunderground.com)
*Jovonin ilmastotilastoja  (weatherbase.com)
Supergirl

**Supergirl** on vuonna 2015 alkanut yhdysvaltalainen draamasarja, joka perustuu DC Comicsin supersankariin Terästyttö. Sarjan kehittivät Ali Adler, Greg Berlanti ja Andrew Kreisberg, ja sen pääosissa näyttelevät Melissa Benoist, Mehcad Brooks ja Jeremy Jordan. Sarja kuuluu *[[Arrowverse]]*-universumiin, johon kuuluvat myös sarjat *[[Arrow (televisiosarja)|Arrow]]*, *[[The Flash (vuoden 2014 televisiosarja)|The Flash]]* ja *[[Legends of Tomorrow]]*.

Toukokuussa 2016 Warner Bros. ilmoitti sarjan saaneen tilauksen toisesta tuotantokaudesta, ja sen esittäminen alkoi The CW -kanavalla lokakuussa 2016. Kolmannen kauden esittäminen alkoi lokakuussa 2017. Yhteensä sarjaa tuotettiin kuusi kautta.

## Jaksot

### Kausi 1 (2015–2016)

### Kausi 2 (2016–2017)

### Kausi 3 (2017–2018)

### Kausi 4 (2018–2019)

## Näyttelijät

## Vastaanotto
* Pilottijakson jälkeen Rotten Tomatoes antoi sille arvosanaksi 97&nbsp;% ja pisteitä 7.6/10. He ylistivät Melissa Benoistin osuvuutta Terästytön rooliin ja pitivät sarjan perheystävällisestä lähestymistavasta sarjakuvien tapahtumiin.
* Metacritic antoi sarjalle arvosanaksi 75/100, joista suurin osa on myönteisiä arvosteluja.
* IGN:n Cliff Wheatley antoi pilottijaksolle arvosanaksi 7/10 pistettä ylistäen Melissa Benoistin roolisuoritusta Karan roolissa.

## Palkinnot ja ehdokkuudet

## Lähteet

## Aiheesta muualla

* Supergirl The CW:n sivustolla 
*
Alfred N’Diaye

**Alfred John Momar N'Diaye** (s. 6. maaliskuuta 1990 Pariisi, Ranska) on senegalilainen jalkapalloilija. Hän edustaa saudiarabialaista Al-Shababia ja on pelipaikaltaan puolustava keskikenttäpelaaja.

## Seurajoukkueura
30. tammikuuta 2014 N'Diaye siirtyi kauden loppuun asti kestävällä lainasopimuksella sevillaisseura Real Betisiin. Hän pelasi loppukauden aikana 16 ottelua. 22. elokuuta 2014 hän teki viisivuotisen sopimuksen Betisin kanssa, tultuaan aikaisemmin kesän aikana vapaaksi agentiksi.

8. heinäkuuta 2016 N'Diaye siirtyi viisivuotisella sopimuksella Villarrealiin. Hänestä maksettiin 7,5 miljoonan siirtokorvaus, johon sisältyy 1,5 miljoonan euron menestyslisä.

## Lähteet

## Aiheesta muualla
* Alfred N'Diayen tilastot Soccerway-sivustolla
Norak

**Norak** (, ; ), myös muodossa Nurek tai Nurak, on kaupunki Hatlonin maakunnassa, Keski-Aasiassa sijaitsevan Tadžikistanin lounaisosassa. Kaupunki sijaitsee maanteitse noin 65 kilometriä pääkaupunki Dušanbesta itäkaakkoon.

Kaupungin väkiluku on kehittynyt seyraavasti: 20&nbsp;752 (VL1989), 19&nbsp;000 (VL2000), 22&nbsp;800  VL2010) ja 29&nbsp;100 (arvio, 1.1.2016) .

Vain runsas kolme kilometriä kaupungin keskusaukion länsipuolella on vuonna 1980 valmistunut Norakin vesivoimala, joka sijaitsee 300 metriä korkean Norakin padon yhteydessä. Tämä maatäytteinen pato on maailman korkein pato. Voimalassa on yhdeksän 300 MW:n generaattoria, joita on uusittu. Tämän seurauksena voimalaitoksen yhteiskapasiteetti on nykyään 3&nbsp;000 MW. Vuositasolla voimalan kapasiteetti on 11,2 miljaria kWh sähköä. 

Noin 17 kilometriä kaupungista etelälounaaseen sijaitsee noin 2,2 kilometrin korkeudessa vuorella lähiavaruuden (2&nbsp;000–40&nbsp;000 km) automaattiseen seuraamiseen tarkoitettu, vuonna 2004 valmistunut optoelektroninen Okno-S -observatorio laitteistoineen (). Venäjän avaruuspuolustusjoukot uusivat järjestelmää vuonna 2014. Osa mittausjärjestelmästä ja sen yksi ohjauskeskus sijaitsee Dušanbessa. Järjestelmä on Venäjän omaisuutta ja sen armeijan käytössä. Venäjä aikoo rakentaa järjestelmään kuuluvia mittausasemia myös omalle alueelleen. Tällä pyritään muun muassa aiempaa pienikokoisempien kohteiden havaitsemiseen. Järjestelmää voidaan käyttää esimerkiksi siviili- ja sotilassatelliittien sekä avaruusromun kulun seurantaan ja uusien kohteiden etsimiseen.

## Kuvia

Kuva:Norak,Lenin1.jpg| Norakin keskusaukio.
Kuva:Nurek Dam.JPG|Norakin 300 metriä korkeaa, pääasin maa-aineksesta muodostuvaa patoa.
Kuva:Нурекская ГЭС, Таджикистан 1.JPG| Norakin vesivoimalaitosta.


## Lähteet

## Aiheesta muualla

*Norak, Tajikistan: Säätietoja  (wunderground.com)
Me ollaan ne

**Me ollaan ne** on suomalaisen Kolmas Nainen -rockyhtyeen yhdeksäs studioalbumi. Se julkaistiin 25. lokakuuta 2013.

Albumia on myyty 14 845 kappaletta. Se myi ilmestymisvuotenaan kultaa.

## Kappaleet
#
#
#
#
#
#
#
#
#
#
#
#
#
#

## Kokoonpano
* Pauli Hanhiniemi  – laulu, huuliharppu
* Sakari Pesola  – kitara, banjo, kosketinsoittimet, laulu
* Timo Kivikangas  – kitara, mandoliini
* Raimo Valkama  – bassokitara
* Pasi Kallioniemi  – rummut, lyömäsoittimet, laulu
* Timo Löyvä  – kitara, kosketinsoittimet, laulu

### Tuotanto
* Mikko Karmila – tuottaja
* Sakari Pesola – tuottaja
* Juha Heininen – äänittäjä
* Mikko Karmila – miksaaja
* Hanna Koikkalainen – valokuvat
* Kalle Pyyhtinen – valokuvat
* Kalle Pyyhtinen – kansikuva
* Riku Mattila – A&R

## Arvostelut
* Rumba: 
* Soundi: 

## Lähteet

## Aiheesta muualla
* Discogs.com
M. V. Prigorovski

**Mihail Vasiljevitš Prigorovski** (, 1893 Rogatšovin kihlakunta – 5. huhtikuuta 1918 Rautu) oli venäläinen bolševikkivallankumouksellinen, joka Suomessa tunnetaan yhtenä vuoden 1918 sisällissodan aikaisen Raudun taistelun komentajista.

## Elämä
Prigorovski syntyi nykyisen Valko-Venäjän alueella sijainneen Mogiljovin kuvernementin Rogatšovin kihlakunnassa. Hän oli jo koululaisena mukana vallankumoksellisessa toiminnassa, jonka vuoksi Prigorovski erotettiin Mahiljoun kymnaasista vuonna 1914. Tämän jälkeen hän suoritti opintonsa loppuun Smolenskin kaupungissa toimineessa yksityisessä koulussa ja lähti edelleen lukemaan lakia Pietarin valtionyliopistoon. Prigorovski liittyi Venäjän sosiaalidemokraattisen työväenpuolueen opiskelijajärjestöön, kunnes hänet vangittiin laittoman toiminnan vuoksi keväällä 1915. Vapautumisensa jälkeen Prigorovskin piti jättää yliopisto, ja hän aloitti opinnot Pietarhovin jalkaväkikoulussa. Myöhemmin hän palveli Gžatskin kaupunkiin sijoitetussa reserviläisrykmentissä, missä hänet vuoden 1917 helmikuun vallankumouksen aikana valittiin sotilasneuvoston johtoon.

Huhtikuussa Prigorovski palasi Pietariin, jossa hänet hyväksyttiin bolševikkipuolueen jäseneksi. Lokakuun vallankumouksen alla Prigorovski valittiin myös Lev Trotskin johtamaan Pietarin sotilaalliseen vallankumouskomiteaan. Vallankumouksen käynnistyttyä hän oli muun muassa johtamassa Käkisalmen rykmentin esikunnan valtausta 25. lokakuuta yhdessä A. M. Lubovitšin kanssa. Myöhemmin hän toimi vielä sotilaallisen vallankumouskomitean hallintorakennusten komendanttina ja Moskovassa vastavallankumouksellisia vastaan taistelleen jalkaväkirykmentin komentajana. Marraskuun puolivälissä Prigorovski palasi Pietariin, jossa Lenin nimitti hänet Taurian palatsin komendantiksi.

Maaliskuussa 1918 Prigorovski määrättiin Rautuun lähetettyjen venäläisjoukkojen komentajaksi. Mukana oli myös suomalaisia punakaartin yksiköitä, joilla oli oma ylipäällikkö, mutta Prigorovskia pidetään koko operaation todellisena johtajana. Raudussa käydyt taistelut olivat sisällissodan kiivaimpia yhdessä Tampereen ja Viipurin taistelujen ohella. Ne huipentuivat 4.–5. huhtikuuta, jolloin 2 000 valkoista hyökkäsi Raudun asemalle linnoittautuneita pariatuhatta punaista vastaa. Aikaisin 5. päivän aamuna punaiset yrittivät murtautua saartorenkaasta ulos, mutta joutuivat lopulta valkoisten konekiväärien ristituleen ns. Kuolemanlaaksossa. Tulituksessa kaatui ainakin 400 punakaartilaista ja venäläistä. Prigorovski räjäytti itsensä kranaatilla välttääkseen valkoisten vangiksi joutumisen. Vuonna 1968 Raudun nykyisellä rautatieasemalla paljastettiin Raudun taistelun muistolaatta, jossa on myös Prigorovskin nimi.

## Lähteet
ME – Parhaat levytykset 1985–2013

**ME – Parhaat levytykset 1985–2013** on suomalaisen Kolmas Nainen -rockyhtyeen kahdeksas kokoelma-albumi, joka julkaistiin vuonna 2014.

Albumi nousi Suomen virallisen listan sijalle 21.

## Kappaleet

### CD 1
# 
# 
# 
# 
# 	
# 
# 
# 
# 
# 
# 
# 
# 
# 
# 
# 
# 	
# 	
# 	
# 	
# 	
# 

### CD 2
# 	
# 
# 
# 
# 	
# 
# 
# 
# 
# 
# 
# 	
# 	
# 	
# 	
# 
# 	
# 
# 	
# 	
# 
# 

## Lähteet

## Aiheesta muualla
* Discogs.com
Tienhaarat – 20 hittiä

**Tienhaarat – 20 hittiä** on suomalaisen Kolmas Nainen -rockyhtyeen viides kokoelma-albumi, joka julkaistiin vuonna 2010. Albumi on saanut nimensä Hyvää ja kaunista -levyn kappaleesta ”Talot ja tienhaarat”. 

## Kappaleet
#	
#	
#	
#	
#	
#	
#	
#	
#
#	
#	
#
#	
#	
#	
#
#
#	
#	
#

## Kokoonpano
* Sakari Pesola – kitara, laulu
* Pauli Hanhiniemi – laulu, piano, harmonikka
* Timo Kivikangas – kitara
* Raimo Valkama – bassokitara, kitara
* Pasi Kallioniemi – rummut, laulu
* Timo Löyvä – kitara, flyygeli, laulu

## Aiheesta muualla
* Discogs.com
La Negra -muodostuma

**La Negra -muodostuma** () on jurakautinen geologinen muodostuma Pohjois-Chilen rannikolla. Se koostuu pääasiassa vulkaanisista ja vulkanoklastisista kivilajeista, ja sen muodostumisen on päätelty kestäneen noin viisi miljoonaa vuotta.

Muodostuman paksuus on enimmillään noin seitsemän kilometriä. Tyypillinen kohta siitä on noin 3&nbsp;000 metrin paksuinen Quebrada La Negra lähellä Antofagastaa.

## Lähteet
Kiniinipuu

**Kiniinipuu** tai **punakiinapuu** (*Cinchona pubescens*) on matarakasveihin kuuluva trooppinen puulaji.

## Ulkonäkö ja koko
Kiniinipuu on monivuotinen ikivihreä puu, yleensä 4–10 metriä korkea, mutta voi kasvaa parhaimmillaan jopa 30 m korkeaksi. Sen kuori on sileä ja ruskea, pitkulaiset lehdet yläpinnalta vaaleanvihreät, alapinnalta lehtisuonten kohdalta valkoisen nukan peitossa.

## Levinneisyys
Kiniinipuu kasvaa luonnonvaraisena Etelä-Amerikassa Andien rinteillä 800–2300 metrin korkeudella alueella, joka ulottuu Boliviasta Costa Ricaan. Kiniinipuuta on istutettu kaikkialle tropiikkiin sen lääkinnällisten ominaisuuksien takia. Siitä on tullut pienillä saarilla, kuten Galapagosilla ja Havaijilla, haitallinen vieraslaji. Sitä pidetään yhtenä maailman sadasta haitallisimmasta vieraslajista.

## Lähteet

## Aiheesta muualla
* ITIS: ''Cinchona pubescens'' 
* United States Department of Agriculture (USDA): ''Cinchona pubescens'' 
* Flora of China: ''Cinchona pubescens'' 
* Dr. Duke's Phytochemical and Ethnobotanical Databases: *Cinchona pubescens*
Kustannusliike Robustos

**Kustannusliike Robustos** on vuonna 2005 perustettu suomalainen kirjankustantamo, joka julkaisee kotimaista kaunokirjallisuutta.

Kustantamon perustajat ovat Heikki Savola ja Jouni Lehtinen.

Kustantamon kautta julkaisseita kirjailijoita ovat muiden muassa Hannu Niklander, Sirkka Laine, Riitta Latvala, Tapani Kinnunen, Esa Mäkijärvi, Siiri Enoranta, Venla Saalo, Jenna Kostet, Maria Syvälä, Kirsti Kuronen, Susanna Taivalsalmi, Teemu Helle ja Anne Muhonen.

## Lähteet
Lemmonklidemia

**Lemmonklidemia** (*Clidemia hirta*) on melastomakasveihin kuuluva pensas. Se on kotoisin Keski- ja Etelä-Amerikasta, mutta levinnyt muuallekin. Sitä pidetään yhtenä maailman sadasta haitallisimmasta vieraslajista.

## Ulkonäkö ja koko
Lemmonklidemia on tiheäkasvuinen pensas, joka kasvaa 0,5–3&nbsp;m korkeaksi. Kovassa valossa se jää matalammaksi kuin metsän aluskasvillisuutena. Soikeat lehdet sijaitsevat pareittain. Valkoiset kukat puhkeavat terttuina lehtihankoihin ja oksien päihin. Lehtien suonet jäävät kuopalle, mikä luo niihin tunnusomaisen tikkitäkkimäisen ulkonäön.

## Lähteet

## Aiheesta muualla
* JSTOR Global Plants: ''Clidemia hirta'' 
* Integrated Taxonomic Information System (ITIS): ''Clidemia hirta'' 
* Global Biodiversity Information Facility (GBIF): ''Clidemia hirta''
Kambodža kesäparalympialaisissa 2008

**[[Kambodža]]** osallistui Pekingin kesäparalympialaisiin vuonna 2008 yhden urheilijan joukkueella. Kyseessä oli maan kolmas esiintyminen paralympialaisissa.

## Joukkue
### Yleisurheilu
*Kim Vanna - Miesten 100 ja 200 metrin juoksut (Luokka: T44)

## Lähteet
Kytäjän hautausmaa

**Kytäjän hautausmaa** on Hyvinkäällä Kytäjän kirkon yhteydessä sijaitseva Hyvinkään seurakunnan hautausmaa, joka sijaitsee Hyvinkään länsipuolella. Kytäjän hautausmaa on vihitty käyttöön vuonna 1945. Hautausmaalla sijaitsee muistomerkki Kytäjän kylän sankarivainajille. Hautausmaalla lepää muun muassa Mannerheim-ristin ritari Lauri Skyttä.

## Lähteet
Hjalmar Marttinen

**Hjalmar Marttinen** (1. huhtikuuta 1884 Helsinki – 3. maaliskuuta 1918 Antrea) oli suomalainen voimistelija, joka vuoden 1918 sisällissodan aikana toimi Helsingin Jyryn urheilijoista kootun Jyryn komppanian päällikkönä. Varsinaiselta ammatiltaan hän oli maalari.

Marttinen tunnettiin lahjakkaana voimistelijana, joka oli SVUL:n voimistelujaoston ja SVUL:n Helsingin piirin voimistelujaoston jäsen. Lisäksi hän toimi Jyryssä valmennustehtävissä ja kuului seuran johtokuntaan. 

Sisällissodan sytyttyä Marttinen valittiin helmikuussa 1918 Jyryn komppanianpäälliköksi liian varovaisena pidetyn Kalle Säteen tilalle. Hieman myöhemmin jyryläiset lähetettiin Karjalan rintamalle Antrean taisteluihin, jossa Marttisen johdolla tehtiin jopa liian uhkarohkeina pidettyjä operaatioita. Marttinen kaatui Kavantsaaressa 3. maaliskuuta, jonka jälkeen hänen seuraajakseen tuli painin Suomen mestari Adam Malm. Marttinen ja neljä muuta Kavantsaaressa kaatunutta jyryläistä haudattiin yhteishautauksessa Helsinkiin maaliskuun lopussa.

## Lähteet
Kambodža kesäparalympialaisissa 2004

**[[Kambodža]]** osallistui Ateenan vuoden 2004 kesäparalympialaisiin joukkueella, johon kuului kaksi yleisurheilijaa. Kyseessä oli maan vasta toinen esiintyminen paralympialaisissa, eikä se saavuttanut mitaleita.

## Joukkue
### Yleisurheilu
*Kimhor Nhork - Miesten 100 ja 200 metrin juoksut (Luokka:T44)
*Botum Pov - Naisten 400 metrin juoksu (Luokka:T46)

## Lähteet
Italian vesipallomaajoukkue

**Italian vesipallomaajoukkue** edustaa Italiaa vesipallon miesten maajoukkuekilpailuissa. Sitä hallinnoi Italian uimaliitto.

Italia on saavuttanut vesipallossa kolme olympiakultaa. Lontoossa 1948 ja Roomassa 1960 se voitti neljän joukkueen loppusarjan, Barcelonassa 1992 kukistui loppuottelussa Espanja 9–8. Hopeaa Italia sai Montrealissa 1976, jossa sijoittui Unkarin jälkeen toiseksi kuuden joukkueen loppusarjassa, ja Lontoossa 2012 hävittyään loppuottelussa Kroatialle 6–8. Olympiapronssia Italia on saavuttanut Helsingissä 1952, Atlantassa 1996 ja Rio de Janeirossa 2016.

Italia on voittanut neljä vesipallon maailmanmestaruutta. Länsi-Berliinissä 1978 se voitti neljän joukkueen loppusarjan, Roomassa 1994 kukisti loppuottelussa Espanjan 10–5, Shanghaissa 2011 jatkoajalla Serbian 8–7 ja Gwangjussa 2019 Espanjan 10–5. MM-hopeaa Italia saavutti Madridissa 1986 hävittyään loppuottelussa Jugoslavialle 11–12, Barcelonassa 2003, jossa hävisi finaalissa Unkarille jatkoajalla 9–11, Budapestissa 2022 hävittyään loppuottelussa jatkoajalla Espanjalle 14–15 ja Dohassa 2024, jolloin se hävisi finaalissa Kroatialle jatkoajalla maalein 13–15. MM-pronssia Italia sai Calissa 1975.

Italia on voittanut vesipallon Euroopan-mestaruuden 1947. 1993 ja 1995, saanut EM-hopeaa 2001 ja 2010 sekä EM-pronssia 1954, 1977, 1987, 1989, 1999, 2014 ja 2024. Välimeren kilpailuissa se on saavuttanut kultaa 1955, 1963, 1975, 1987, 1991 ja 1993, hopeaa 1959, 1967, 1971, 1979, 2001 ja 2005 sekä pronssia 1983 ja 2009.

Vesipallon maailmancupin Italia on voittanut 1993, sijoittunut toiseksi 1989, 1995, 1999 ja 2023 sekä kolmanneksi 1983. Maailmanliigan se on voittanut 2022, ollut toinen 2003, 2011 ja 2017 sekä kolmas 2012. Euroopan cupissa se sijoittui kolmanneksi 2018.

## Lähteet
Agatha Lovisa de la Myle

**Agatha Lovisa de la Myle**, o. s. *Brumengeber* tai *Brunnengräber* (30. elokuuta 1724 – 1. syyskuuta 1787) oli suomalainen baltiansaksalaista syntyperää ollut runoilija ja kirjallisuuden harrastaja.

Kuurinmaalla syntyneen de la Mylen vanhemmat olivat Dobpen kaupungin ja maaseurakunnan rovasti Andreas Johannes Brumengeber ja Gertruda Elisabeth de la Myle. Hän meni vuonna 1750 naimisiin serkkunsa kapteeni Karl Johan de la Mylen (1728-1798) kanssa ja muutti vuonna 1762 Tuckumin kaupungista Oschelijsta Suomeen Rymättylään miehensä ja perheensä kanssa.

Agatha Lovisa de la Myle kirjoitti runoja saksan ja latvian kielillä. Hän oli kirjeenvaihdossa useiden oppineiden kanssa muun muassa Leipzigissa asuneen professorin ja runoilijan Christian Fürchtegott Gellertin kanssa. De la Myle julkaisi saksankielisen *Lofqväden* nimisen runonsa Ruotsin kuninkaan Kustaa III:n kruunauksen ja kuninkaan vuonna 1772 tekemän vallankaappauksen kunniaksi.

Agatha Lovisa de la Myle kuoli Maanpään kartanossa Turun lähistöllä Rymättylässä vuonna 1787.  Hänen poikansa oli majuri, vapaamuurari ja ruotsin kielellä kirjoittanut runoilija Fredrik Ludvig de la Myle.

## Lähteet